1 Bakorinthe 8 | Bibele e Inthaneteng | Phetolelo ea Lefatše le Lecha
8 Joale malebana le lijo tse nyeheloang ho litšoantšo tse rapeloang:+ rea tseba hore bohle re na le tsebo.+ Tsebo e baka boikhohomoso, empa lerato lea haha.+ 2 Haeba leha e le mang a nahana hore o fumane tsebo ea ho hong,+ ha a e-s’o ho tsebe feela joalokaha a tšoanela ho ho tseba.+ 3 Empa haeba leha e le mang a rata Molimo,+ enoa o tsejoa ke eena.+ 4 Joale malebana le ho ja+ lijo tse nyeheloang ho litšoantšo tse rapeloang, rea tseba hore setšoantšo se rapeloang hase letho+ lefatšeng, le hore ha ho na Molimo haese a le mong.+ 5 Etsoe esita le hoja ho e-na le ba bitsoang “melimo,”+ ebang ke leholimong+ kapa lefatšeng,+ feela joalokaha ho e-na le “melimo” e mengata le “marena”+ a mangata, 6 ka sebele ho rōna ho na le Molimo a le mong+ Ntate,+ eo lintho tsohle li tsoang ho eena, ’me rōna re ba hae;+ ho na le Morena a le mong,+ Jesu Kreste,+ eo ka eena lintho tsohle li leng teng,+ le rōna re leng teng ka eena. 7 Leha ho le joalo, tsebo ena ha e ho batho bohle;+ empa ba bang, kaha ho tla fihlela joale ba tloaetse setšoantšo se rapeloang, ba ja lijo e le ho hong ho hlabetsoeng setšoantšo se rapeloang,+ ’me matsoalo a bona, kaha a fokola, aa silafala.+ 8 Empa lijo li ke ke tsa re buella ho Molimo;+ haeba re sa je, ha re haelloe, ’me, haeba re ja, ha ho seo re se ekeletsoang.+ 9 Empa le lule le lebetse hore matla ana a lōna, ka tsela e itseng a se ke a fetoha khopiso ho ba fokolang.+ 10 Etsoe haeba leha e le mang a ka u bona, uena ea nang le tsebo, u otlile ka lehlakore lijong ka tempeleng ea setšoantšo se rapeloang, na letsoalo la eo ea fokolang le ke ke la hahoa ho fihlela moo a jang lijo tse nyeheloang ho litšoantšo tse rapeloang?+ 11 Ka sebele, ka tsebo ea hao, motho ea fokolang o ntse a senngoa, mor’eno eo ka lebaka la hae Kreste a ileng a shoa.+ 12 Empa ha le siteloa barab’abo lōna ka tsela ena ’me le ntša matsoalo+ a bona a fokolang maqeba, le siteloa Kreste. 13 Ka hona, haeba lijo li etsa hore mor’eso a khoptjoe,+ le ka mohla nke ke ka boela ka ja nama ho hang, e le hore ke se ke ka etsa hore mor’eso a khoptjoe.+